Imperial Tobacco

Imperial Tobacco Group PLC er verdens fjerde største tobakkprodusent og Storbritannias nest største målt etter salg på verdensbasis. I Tyskland er det også det nest største tobakksselskapet etter oppkjøpet av  i 2003 som la til varemerker som Davidoff, Peter Stuyvesant og West i sin portefølje. I 2007 gikk Imperial Tobacco inn på USA-markedet med sitt oppkjøp av Commonwealth Brands Inc. for 1,9 milliarder dollar. Commonwealth Brands Inc. var den fjerde største tobakkprodusent i USA.Bruce Schreiner, "Houchens expanding at a rapid pace: Company has evolved since Kentucky start", Associated Press, 24. desember 2007 Imperial Tobaccos hovedkontor ligger i Bristol. Selskapet har 58 fabrikker rundt omkring i verden med ca. 40 000 ansatte.

I februar 2008 kjøpte Imperial den europeiske tobakkprodusenten  som har varemerkene Fortuna, Gauloises Blondes og Gitanes.

Imperial Tobacco Norway
Imperial Tobacco Norway AS (Gunnar Stenberg AS frem til 2005.«Gunnar Stenberg selges»  Artikkel fra www.dagligvarehandelen.com , besøkt 25. desember 2008) driver med salg og distribusjon av tobakksprodukter i Norge. Bedriften har ca. 63 ansatte.  Administrerende direktør er Gijsbert Van Asten.
I 1877 kjøpte John Player en tobakksfabrikk i Nottingham og ga senere navn til John Player Special brand som fortsatte som JPS.<ref>[https://www.imperialbrandsplc.com/how-we-are-transforming/our-history Hendelser i 1877, Imperial Tobacco]</ref>

Under felttoget i Nord-Afrika under andre verdenskrig ble en engelsk løytnant tatt til fange av tyskerne. Han viste seg å være nevø til dem som fremstilte sigarettmerket John Player's. Den tyske oberst Hans von Luck tilbød da å la løytnanten og hans sjåfør utveksle i bytte mot en sigarettleveranse: «Hvor mange sigaretter synes De jeg bør foreslå for sjefen Deres?» Løytnanten svarte straks: «En million!» Britene opplyste at så stort lager hadde de ikke ved fronten, men 600.000 sigaretter kunne de avstå. Løytnanten sa straks: «Ikke én sigarett mindre enn en million!» Dermed ble han sittende i tysk krigsfangenskap.Hans von Luck: Rommels pansersjef (s. 139), Vega forlag, Oslo 2008, ISBN 978-82-8211-027-3

I 2008 vurderte Imperial Tobacco Norway søksmål mot den norske filmen Den siste revejakta for logotyveri fordi filmens logo var svært lik logoen til Imperials tobakk, Eventyr 3. I logoen til filmen er det en rødrev, som er identisk med logoen til tobakksproduktet Eventyrblanding, bare at reven har en tjall i munnviken. Gijsbert Van Asten og Imperial ønsket ikke å forbindes med dette.Ola Stenberg: «Beskylder Den siste revejakta for logo-tyveri», Verdens Gang 30. august 2008 Da Ingvar Ambjørnsen utga romanen med samme navn som filmen på Forfatterforlaget i 1983, var revehodet fra Eventyrblanding også på omslaget. A. Asbjørnsens Tobaksfabrik likte lite å få sitt fremste produkt på omslaget til en bok som fremsnakket legitimering av hasj, og kontaktet Forfatterforlaget om overtredelsen. Forfatterlaget orienterte Asbjørnsens Tobaksfabrik om at de gjerne kunne ta ut stevning, men det ikke fantes midler, «at forlagets samlede kapital i 1983 besto av en sliten skrivemaskin, to kontorstoler og en papirkurv...Etter dette hørte vi ikke mer.» Men i 2008 var den piperøykende rødreven igjen å se - denne gang på Cappelens nyutgivelse av romanen og på plakater for filmversjonen fra samme året. Varemerket tilhørte nå Imperial Tobacco Norway'' som påtalte at både filmselskapet Maipo og Cappelens forlag hadde benyttet logoen ulovlig. Maipo/Cappelen gikk med på et forlik som innebar at kr 30.000 ble utbetalt til et veldedig formål.Anders Neraal: «Ny rekord for Ambjørnsen», 16. juli 2022 

 Produkter i Norge 
 Paramount
 West
 Smart
 Davidoff
 Skruf
 Oliver Twist
 Eventyr 3
 Hollender 3
 King Edward
 Rizla
 1 lightere

 Andre produkter  
Følgende produkter selges av Imperial Tobacco Gruop PLC i andre deler av verden
 Mild Seven  
 Embassy
 Excellence 
 Fortuna 
 Gauloises 
 Gitanes 
 Horizon 
 John Player Special (JPS) 
 Lambert & Butler – Storbritannias mest solgte 
 Mark Fernyhough cigarettes 
 Moon
 Peter Jackson 
 Peter Stuyvesant  
 Prima 
 R1
 Regal 
 Richmond 
 Route 66
 Superkings  
 Drum
 Van Nelle
 Golden Virginia
 Woodbine

Referanser

 Eksterne lenker 

 Bilder fra en fabrikk i Tyrkia

Kategori:Tobakksselskaper
Kategori:Britiske industriselskaper
Kategori:Selskaper etablert i 1901
Kategori:Næringsliv i Oslo